**Դավիթ Բեհուրի Փախչանյան** (նոյեմբերի 6, 1970(1970-11-06), Երևան, Հայկական ԽՍՀ, ԽՍՀՄ), հայ գործարար, բարերար, ֆիզիկոս, Հայաստանի պաշտպանության նախարարի տեղակալ, Պաշտպանության նախարարության ռազմարդյունաբերության պետական կոմիտեի նախագահ, «Այբ» կրթական հիմնադրամի և «Դիլիջանի կենտրոնական դպրոց» հիմնադրամի հոգաբարձուների խորհրդի նախագահ, ՌԴ «Աերոսիբ» ընկերության գործադիր տնօրեն։

Երիտասարդ տարիներ ու կրթություն
-------------------------------

Դավիթ Փախչանյանը ծնվել է 1970 թվականի նոյեմբերի 6-ին Երևանում։ Ավարտել է ԵՊՀ-ին առընթեր Արտաշես Շահինյանի անվան ֆիզիկամաթեմատիկական հատուկ դպրոցը, ապա՝ Մոսկվայի ֆիզիկատեխնիկական ինստիտուտի («Ֆիզտեխ») ընդհանուր և կիրառական ֆիզիկայի ֆակուլտետը։ 2008-2010 թվականներին սովորել է Մոսկվայի Էկոնոմիկայի բարձրագույն դպրոցում, ստացել ընդհանուր և ռազմավարական կառավարման մագիստրոսի աստիճան։

Մոսկվայի ֆիզիկատեխնիկական ինստիտուտին կից անցել է ռազմական պատրաստություն, ունի պահեստազորի «լեյտենանտ» զինվորական կոչում։

Աշխատանքային գործունեություն
----------------------------

1996 թվականին Դավիթ Փախչանյանը համահիմնադրել է «Աերոսիբ» ավիափոխադրումների ընկերությունը, իսկ 2006 թվականին՝ «Բենհուր Փախչանյան» բարեգործական հիմնադրամը։ Նույն թվականին մի խումբ ընկերների հետ միասին հիմնել է «Այբ» ակումբը և «Այբ» կրթական հիմնադրամը։ 2014 թվականին համահիմնադրել է «Արար» քաղաքակրթական հետազոտությունների հիմնադրամը։ Այժմ հանդիսանում է հոգաբարձուների խորհրդի անդամ։ 2016 թվականի հունիսին ՀՀ նախագահի հրամանով նշանակվել է ՀՀ ՊՆ ռազմարդյունաբերության պետական կոմիտեի նախագահ։

### Գործունեությունը «Այբ»-ում

2006-2008 թվականներին և 2011-2013 թվականներին Դավիթ Փաախչանյանը եղել է «Այբ» կրթական հիմնադրամի հոգաբարձուների խորհրդի անդամ։ 2008 թվականին Դավիթ և Արամ Փախչանյանների հովանավորությամբ «Այբ» հիմնադրամը Երևանի Ա. Շահինյանի անվան ֆիզիկամաթեմատիկական հատուկ դպրոցում ստեղծել է ֆիզիկայի և քիմիայի արդիական երկու լաբորատորիա՝ «ԱյբԼաբ>»: 2008-2010 թվականներին եղել է «Այբ» ակումբի վարչության անդամ։ 2011 թվականից եղել է «Այբ» դպրոցի հոգաբարձուների խորհրդի անդամ։ 2013 թվականից եղել է «Դիլիջանի կենտրոնական դպրոց» հիմնադրամի հոգաբարձուների խորհրդի անդամ։ 2014 թվականի հունվարից «Դիլիջանի կենտրոնական դպրոց» հիմնադրամի հոգաբարձուների խորհրդի նախագահն է։ 2015 թվականի մայիսից «Այբ» կրթական հիմնադրամի հոգաբարձուների խորհրդի նախագահն է։

Անձնական կյանք
--------------

Դավիթ Փախչանյանն ամուսնացած է, ունի 1 աղջիկ։

Ծանոթագրություններ
------------------

1. ↑  «ՀՀ ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅՈՒՆ | ԴԱՎԻԹ ՓԱԽՉԱՆՅԱՆ՝ ՀՀ պաշտպանության նախարարի տեղակալ - Պաշտպանության նախարարության ռազմարդյունաբերության պետական կոմիտեի նախագահ». *www.mil.am*. Վերցված է 2016 թ․ հոկտեմբերի 12-ին.
2. ↑  «Դավիթ Փախչանյանը նշանակվել է ՊՆ ռազմարդյունաբերության պետական կոմիտեի նախագահ». *www.aravot.am*. Վերցված է 2016 թ․ հոկտեմբերի 12-ին.
3. ↑  168.am. «Ո՞վ է ՀՀ ՊՆ տեղակալ-ՊՆ ռազմաարդյունաբերության պետական կոմիտեի նորանշանակ նախագահ Դավիթ Փախչանյանը (լուսանկարներ)». *168 Ժամ*. Վերցված է 2016 թ․ հոկտեմբերի 18-ին.`{{cite web}}`: CS1 սպաս․ թվային անուններ: authors list (link)
4. ↑  «www.aybschool.am». *aybschool.am*. Վերցված է 2016 թ․ հոկտեմբերի 14-ին. `{{cite web}}`: `|first=` missing `|last=` (օգնություն)
5. ↑  «Դավիթ Փախչանյանը նշանակվել է ՊՆ ռազմարդյունաբերության պետական կոմիտեի նախագահ». *Առավոտ - Նորություններ Հայաստանից*. Վերցված է 2016 թ․ հոկտեմբերի 14-ին.

Արտաքին հղումներ
----------------

* Դավիթ Փախչանյան - Արար հիմնադրամ
* Զրույց ՀՀ պաշտպանության նախարարի տեղակալ-ՊՆ ռազմական արդյունաբերության պետական կոմիտեի նախագահ Դավիթ Փախչանյանի հետ
* Դավիթ Փախչանյան. Պետք է հստակեցնել, թե որ զինատեսակներն են արտադրվելու Հայաստանում
* Դավիթ Փախչանյան. Պաշտպանական համակարգում պատասխանատու պաշտոն ստանձնելը պատվաբեր է